Ambulansearbeider - Kurs og utdanning - Søk på Kursguiden.no 2021
Alle kurs > Helse- og sosialfag > Helseyrker > Ambulansearbeider
Kunne du tenke deg å jobbe med akutt medisinsk behandling og transport av pasienter? Da er ambulanseyrket noe for deg! I vår kursoversikt finner du kurs og utdanning i ambulansearbeider over hele landet, til ulik oppstart, varighet, innhold og pris.
I arbeidet som ambulansearbeider jobber du med akuttmedisin og er bindeleddet mellom pasienten, sykehuset og eventuelt annen helsetjeneste. Ved akutt sykdom eller skade er du en del av beredskapet som rykker ut for å hjelpe. I tillegg til utrykning under alle typer vær- og førerforhold, er typiske arbeidsoppgaver for en ambulansearbeider å gjennomføre akuttmedisinsk behandling, undersøke og identifisere organfunksjoner hos pasienter, vurdering av alvorlighetsgrad og prioritering i tilfeller der flere er skadd, rapportering og dokumentering, samt kvalitetssikring og vedlikeholding av utrykningskjøretøy og medisinsk utstyr.
For å kunne utøve yrket ambulansearbeider, må du ha autorisasjon fra Helsedirektoratet. Dette får du kun dersom du kan vise til vitnemål, fagbrev eller kompetabsebevis som viser at både teori og praksis for ambulansemedarbeider er bestått. Utdanninen til fagarbeider er et yrkesfaglig løp i videregående opplæring. Det finnes også etterutdanning for ambulansepersonell på universitets- og høgskolenivå.
Har du lang yrkespraksis og er kvalifisert til å ta fagprøven som praksiskandidat, kan du velge det nettbaserte studiet Ambulansearbeider. Mangler du yrkespraksis, bør du gå yrkesfaglg videregående skole. Da må du først ta Helse- og oppvekstfag vg1, for så Ambulansefag Vg 2. Dersom du allerede har tatt fellesfagene og kun trenger programfagene innen ambulansefaget, kan du ta Ambulansefag Vg2 programfag. Trenger du både fellesfag og programfag, velger du Ambulansefag Vg2. Ønsker du å gjøre dette som privatist, finnes det nettkurs/nettbaserte kurs og studier for dette. Da må du ta eksamen i alle fagene. Dersom du allerede er ambulansearbeider og har erfaring fra ambulanseyrket, kan du videreutdanne deg med nasjonal paramedic utdanning.
Etter fullført utdanning i ambulansemedarbeiderfag, kan du jobbe i helseforetak, kommuner og private organisasjoner og bedrifter. Gjennomsnittlig årslønn for ambulansepersonell er kr 507 600.
Bli ambulansemedarbeider! Scroll deg ned og meld deg på et kurs eller en utdannelse i ambulansearbeider fra menyen under.